"Tlaya re bone gore ke dikgono le diteng dife tse di leng mo lenaaneng la TRN (ATP) ya Mophato 3 Kgweditharo 3: TSHOBOKANYO YA POELOMAEMONG YA TRN: MOPHATO 3 KGWEDITHARO 3 GO REETSA LE GO BUA 1 O bua ka maitemogelo a gagwe jaaka go anela dikgang kwantle ga go boeletsa. 2 O reetsa tatelano ya ditaelo mme o di tsibogela ka tshwanelo 3 O reetsa kwantle ga go tsena ba bangwe mo ganong, o bontsha tlotlo go sebui se sengwe. 4 O tsaya karolo mo dipuisanong, o botsa le go araba dipotso. 5 O tshitsinya tharabololo ya bothata 6 O tlotla ka dikgang tse di bonolo o fetole segalo le modumo wa lentswe 7 O dirisa tlotlofoko e e oketsegang nako le nako fa o bua 8 O dira ponelopele ya kgang. 9 Dira ditlhagiso tsa molomo jaaka go tlotla dikgang kgotsa go tlotla ka maitemogelo a gago mo go kgodisang le ka tatelano 10 Tshwara dipotsotherisano le batho ka maitlhomo a a rileng jaaka go batla go itse tiro e motho a e dirang 11 O batla setlhola le ditlamorago mo kgannyeng. 12 Reetsa kgang le go batla mabaka le tatelano mo kgannyeng MEDUMOPUO Ntlha go morutabana: • Netefatsa gore o aga le go kgaoganya mafoko: • Ka kutlo (temogo ya medumopuo) • Ka kutlo le ka pono (medumopuo) 1 Supa kamano ya medumo le ditlhakanosi tsotlhe tse di rutilweng. 2 Dirisa ditlhakanosi le ditumammogo tse di pataganeng go aga le go kgaoganya mafoko, sk. tlo-tla 3 Lemoga le go dirisa ditumanosi le ditumammogo tsotlhe tse di pataganeng tse o di rutilweng go fitlha ga jaana 4 Peleta mafoko ka nepagalo o dirise kitso ya medumopuo mo ditekong tse di sa tlhomamang, mo piletsong le mo ditirwaneng tsotlhe tse di kwalwang 5 Dirisa medumo le maina a ditlhaka go peleta mafoko 6 Dirisa mafoko a a dumisiwang le go kwalwa ka go tshwana, mme a na le bokao jo bo farologaneng, jaaka ‘tshela’ go tshela botshelo le go tshela jj 7 Lemoga le go buisa: a Lemoga ditlhaka tse di sa utlwaleng/dumisiwang mo mafokong ke gore: u wa bobedi mo go thuu; o wa bobedi mo go Pooe, jj ‘maaka’ a wa bobedi ga a utlwale jj MOKWALO 1 O dirisa mokwalo o o tshwaraganeng fa a kwala. 2 Kopolola ka nepagalo setlhangwa se se kwadilweng go tswa mo patitšhokong, dibukakgakololo, dikarata tsa ditirwana o etse tlhoko popo ya mafoko le diphatlha tse di siameng fa gare ga mokwalo o o sa tshwaraganang kgotsa o o tshwaraganeng 3 Kwala ka lebelo le le oketsegileng Ditlhokego tsa Poelomaemong ya Thulaganyo ya go Ruta ya Ngwaga (TRN/ATP) 3"